cyanic-selkie/wikianc huggingface dataset:
Հայրենական մեծ պատերազմին մասնակցած հայ գեներալներ և ծովակալներ
Աշոտ Հաբեթի Ամատունի
Հայազգի գեներալ, 1941-1945 թթ. խորհրդա-գերմանական պատերազմի մասնակից։ Ծնվել է 1923թ. դեկտեմբերի 23-ին ք. Գյումրի (Շիրակի մարզ, ՀՀ)։ Զորակոչվել է ԶՈւ 1941թ. հունվարի 1-ին Լենինականի ՔԶԿ-ի կողմից։ ՀՄՊ-ին մասնակցել է 1941թ. հուլիսի 16-ից։ Մարտնչել է Ուկրաինայում որպես գնդացրորդ։ Մասնակցել է Ստալինգրադի ճակատամարտին, 1943թ. հունվարի 22-ին ծանր վիրավորվել է։ Ապաքինվելուց հետո տանկային դասակի (135-րդ Տանկային բրիգադ) հրամանատար Ա. 1944թ. մասնակցել է Կռիվոյ Ռոգ, Վոզնեսենսկ, Օդեսա, Տիրասպոլ, Նիկոլաև, Մարիուպոլ, Մազովեցա, Դեմգլինա, Լյուբեն, Վարշավա, Պոզնան քաղաքների ազատագրմանը։ 1945թ. հունվարի 14-22-ին 1-ին տանկային դասակի (3-րդ Տանկային գումարտակ, 49-րդ Տանկային բրիգադ) գվ. լեյտենանտ Ա. ք. Սոխաչևի շրջանում ոչնչացրել է 3 շոգեքարշ, 110 ավտոմեքենա, 2 հրանոթ, 2 զենիթային թնդանոթ, 6 ականանետ, 8 զինապահեստ և գերությունից ազատել 250 զինվոր և 150 քաղաքացի։ Լյուբեն քաղաքի համար մղվող մարտերում Ա. դասակը գրոհով օդանավակայանում ոչնչացրել է 17 ինքնաթիռ անձնակազմով, իսկ ք. Ինովրացլավում գրավել է 3 էշելոն շարժակազմ, ոչնչացրել 3 շոգեքարշ, 2 հրանոթ, 2 տանկ, իսկ օդանավակայանում՝ 10 ինքնաթիռ, ավելի քան 250 զինվոր։ Լեհական Սոխաչև, Լյուբեն և Ինովրացլավ քաղաքների ազատագրման ժամանակ հրամանատարության հատուկ առաջադրանքների հաջող կատարման ու ցուցաբերած արիության և հերոսության համար 1-ին տանկային դասակի (3-րդ Տանկային գումարտակ, 49-րդ գվ. Տանկային բրիգադ) հրամանատար գվ. լեյտենանտ Ա. Հ. Ամատունուն ԽՍՀՄ ԳԽՆ 1945թ. փետրվարի 25-ի հրամանագրով շնորհվել է Խորհրդային Միության հերոսի կոչում, պարգևատրվել է Լենինի շքանշանով (№ 33040) և «Ոսկե աստղ» մեդալով (№ 5829, ԽՄՀ գրքույկ № 6604, ԽՍՀՄ ԳԽՆ վկայական № 7419, Շքանշանային գրքույկ № 575340): Աչքի է ընկել Օդերի Ֆրանկֆուրտ քաղաքի համար մղվող մարտերում, պարգևատրվել է Հայրենական պատերազմի 1-ին աստիճանի շքանշանով։ 1951թ. ավարտել է Ի. Ստալինի անվ. Զրահատանկային և մեքենայացված զորքերի ռազմական ակադեմիան։ 1952-1958թթ. ծառայել է տանկային գնդի (ք. Տիրասպոլ, Մոլդովա), 1958-63թթ.՝ տանկային դիվիզիայի (ք. Բելցի, Մոլդովա) հրամանատար, 1963-73թթ.՝ կորպուսի (ք. Սիմֆերոպոլ, Ղրիմ) հրամանատարի տեղակալ, 1973-84թթ.՝ 7-րդ Բանակի (Երևան) հրամանատարի տեղակալ։ Գնդապետ (Հր. ԽՍՀՄ ՊՆ, № 0181, 8.02.65), գեներալ-մայոր (Որոշում ԽՍՀՄ ԳՆԽ, 7.05.80): 1984թ. զորացրվել է պահեստ։ 1984-1995թթ. եղել է «Հայաստանը Հայրենական մեծ պատերազմում» թանգարանի տնօրեն։ Ապրում է Սիմֆերոպոլում։ Ղրիմի Պատերազմի վետերանների կոմիտեի նախագահ ։ Պարգևատրվել է ՝
Արտաքին հղումներ
Կատեգորիա:ԽՍՀՄ բարձրագույն ռազմական կոչումներ Կատեգորիա:Հայկական ԽՍՀ Հայեր Կատեգորիա:Երկրորդ համաշխարհային պատերազմի մասնակիցներ Կատեգորիա:Հայրենական մեծ պատերազմի մասնակիցներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայերը համաշխարհային պատերազմներում
Ուրիշ 48 ժամ
Ուրիշ 48 ժամ, ռեժիսոր Ուոլտեր Հիլլի կինոկատակերգություն, մարտաֆիլմ։ Նախորդ ֆիլմը՝ 48 ժամ։
Սյուժե
Նախորդ ֆիլմի իրադարձություններից անցել է մի քանի տարի։ Սան Ֆրանցիսկոյի ոստիկան սերժանտ Ջեք Քեյթսը արդեն չորս տարի է փնտրում է Այսմեն (the Iceman) մականունով նարկոբարոնին։ Հանցագործներ Տայրոն Բարոուզի և Արթուր Բրոկի հետ բախումների ժամանակ Քեյթսը, փորձելով պաշտպանել ինքն իրեն, սպանում է Բրոկին։ Տայրոնը փախչում է, և Ջեքը պետք է ապացուցի իր անմեղությունը ներքին քննչական բաժնում։
Ջեքը գտնում է ապացույցներ այն մասին, որ իր հին ծանոթ Ռեգգի Համմոնդը, ով նստած էր բանտում, այն քիչ մարդկացից է, որ ճանաչում են Այսմենին դեմքով։ Հաջորդ օրը նրան արդեն ազատում են բանտից և Ջեքը փորձում է համաձայնության գալ Ռեգգիի հետ, որպեսզի նա Այսմենի դեմ մեղադրանք ներկայացնի։ Ռեգգին պահանջում է $500 հազար, բայց Ջեքը հետաձգում է գումարը, մինչև Ռեգգին կօգնի իրեն։ Ռեգգին դեռ դուրս չէր եկել բանտային ավտոբուսից, երբ իրեն փորձում են սպանել երկու բայքեր։ Ռեգգին հրաշքով փրկվում է և հազիվ լեզու է գտնում Քեյթսի հետ։ Պարզվում է, որ մարդասպաններին ուղարկել է Բարոուզը, ով աշխատում էր Այսմենի համար։
Ազատություն դուրս գալուց հետո հանկարծակի գողանում են Ռեգգիին։ Հետաքննությունը Ջեքին տանում է գիշերային ակումբ։ Այստեղ պարզվում է, որ Այսմենը իրականում ոստիկանական սպա Բեն Կեխոն է՝ Ջեքի լավ ծանոթը։ Փոխրհաձգության ժամանակ Ջեքը, փրկելով Ռեգգիի կյանքը, սպանում է Կեխոյին։ Ռեգգին ստանում է ուսի վնասվածք։
Արտաքին հղումներ
Կատեգորիա:1990 ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Բադի մուվի Կատեգորիա:Paramount Pictures ֆիլմեր Կատեգորիա:Ֆիլմեր ոստիկանների մասին Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:Ուոլտեր Հիլի ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան քրեական ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան քրեական կինոկատակերգություններ Կատեգորիա:Ֆիլմեր թմրանյութերի մասին
Լիսի
Լիսի կամ Ակտողան (Λύση, Akdoğan), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Բնակչություն
Ըստ 2011 թվականի մարդահամարի տվյալների գյուղի բնակչությունը կազմում է 2591 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Հոմոֆոնիա
Հոմոֆոնիա (հոմո... և -հնչյուն, ձայն), բազմաձայնության տեսակ, որը բնորոշվում է ձայներից մեկի առաջատար նշանակությամբ, մյուս ձայները երկրորդական են, լրացուցիչ, «ուղեկցող»։ Հոմոֆոնիա հասկացությունը ծագել է Հին Հունաստանում, նշանակել է մեղեդու ունիսոն (կամ օկտավային) կատարումը երգչի ձայնով և նվագակցող գործիքով (ցայսօր հանդիպում է շատ ժողովուրդների երաժշտության մեջ)։ Պրոֆեսիոնալ երաժշտական արվեստում, սկսած 17-րդ դարից, հոմոֆոնիան դարձել է գերիշխող գրելաձև, հաստատվել որպես մի ամբողջ պատմաշրջանի (17-19-րդ դարեր) ոճական որոշիչ հատկանիշ։ Մեծ ծաղկում է ապրել վիեննական դասական դպրոցի կոմպոզիտորների արվեստում։ Յո. Հայդնի, Վ. Ա. Մոցարտի, Լ. Բեթհովենի երաժշտությունը խտացրել է հոմոֆոնիայի արժեքավոր գծերը (մեղեդիական և հարմոնիկ հարստություն, ճկունություն, ձևի կառուցիկություն)։ 20-րդ դարում հոմոֆոնիան կորցնում է իր միիշխանությունը։ Նրա զարգացմանը զուգընթաց (Մ. Ռավել, Բ. Բարտոկ, Ս. Պրոկոֆև) աճում է հետաքրքրությունը պոլիֆոնիայի հանդեպ (Պ. Հինդեմիթ, Ի. Ստրավինսկի, Դ. Շոստակովիչ)։ Հոմոֆոնիայի իրականացման կոնկրետ ձևերը բազմազան են, երբեմն դառնում են կոմպոզիտորի անհատականությունը կամ երկի ազգային հատկանիշները դրսևորող տարր։ Այդպիսին է, օրինակ, նվագակցությունը Կոմիտասի մեներգերում։
Կատեգորիա:Երաժշտություն Կատեգորիա:Երաժշտության տեսություն
Հոմստեդ-ակտ
Հոմստեդ-ակտ (Homestead Act, homestead - տնամերձ հողակտոր), հողաբաժինների մասին օրենք՝ ընդունված ԱՄՆ-ում, 1862 թվականի մայիսին, 1861-1865 թվականների քաղաքացիական պատերազմի ժամանակ ժողովրդական զանգվածների և հանրապետական կուսակցության արմատական-դեմոկրատական թևի ճնշման տակ։ Համաձայն հոմստեդ-ակտի, 21 տարին լրացրած ԱՄՆ-ի յուրաքանչյուր քաղաքացի, որ չէր կռվել Հարավի կողմում ընդդեմ Հյուսիսի, կարող էր ստանալ 160 ակր (65 հա) հողակտոր՝ հանրային սեփականության կամ պետական հողերի ֆոնդից, վճարելով 10 դոլլար։ Նորաբնակը, որն սկսում էր մշակել հողն ու շինություններ կառուցել, 5 տարին լրանալուց հետո դառնում էր հողի սեփականատերը (անվճար)։
Կատեգորիա:ԱՄՆ-ի պատմություն Կատեգորիա:ԱՄՆ-ի իրավունքի աղբյուրներ
Ստեփան Մկրտիչ
Մկրտչյան Ստեպան, հայ բժիշկ։
Կենսագրություն
Ծնվել է 1873 թվականին, Բրուսա նահանգի Բրուսա քաղաքում։ 1895 թվականին ավարտել է Կոստանդնուպոլ­սի Օսմանյան դեղագործական վարժարանը։ Բրուսայում ունեցել է սեփական դեղատուն։ Դասավանդել է Բրուսայի համալսարանի կեն­սա­բա­նու­թյան ֆակուլտետում։ Եղել է Փարիզի քիմիկոսների միության անդամ։ 1915 թվականին ձերբակալվել է և Դեյր-էլ-Զորի անապատներն աքսորվել։ Մահացել է 1915 թվականին, Դեյր-էլ-Զորում՝ 42 տարեկանում։
Ուիլյամ Գիբսոն
Ուիլյամ Գիբսոն (William Gibson, ), ամերիկացի դրամատուրգ, « Թոնի » մրցանակաբաշխության դափնեկիր՝ «Լավագույն պիես» անվանակարգում «Հրաշագործ կինը» դրամայի համար։ 1962 թվականին Գիբսոնը  այդ պիեսը ձևափոխել է համանուն ֆիլմի նկարահանման համար, ինչի  համար էլ ներկայացվել է Օսկարի ։
Կենսագրություն
Ուիլյամ Գիբսոնը ծնվել է իռլանդական, ֆրանսիական, գերմանական և ռուսական արմատներ ունեցող ընտանիքում ։ Նրա հայրը՝ Իրվը, բողոքական էր, մայրը՝ Ֆլորենսը՝ կաթոլիկ ։ 1938 թվականին Գիբսոնը ավարտել է տեղի քաղաքային քոլեջը։  1940 թվականին ամուսնացել է հոգեբույժ Մարգրեթ Բրեմնանի հետ (մահացած՝ 2004թվականին)։ Այդ ամուսնությունից ունեցել է 2 որդի՝ Թոմասը և Դանիելը ։
1940–ականներին Գիբսոնը սկսել է զբաղվել գրականությամբ, գրել է բանաստեղծություններ և պիեսներ։ 1954 թվականին  նա հրապարկել է «Սարդոստայն» վեպը։ Այնուամենայնիվ, գրականության մեջ առաջին լուրջ հաջողությունն ունեցել է  1958 թվականին՝ «Երկու հոգով՝ կարուսելին» պիեսի բեմադրությունից հետո։ Վերջինս առաջադրվել է «Թոնի» մրցանակաբաշխությանը ։
Գիբսոնի «Հրաշագործ կինը» պիեսն առաջին անգամ բեմադրվել է 1959 թվականին, որը Գիբսոնը գրել է Հելեն Քելլերի «Իմ կյանքի պատմությունը» ինքնակենսագրականի հիման վրա։ Պիեսը դրականորեն է ընդունվել քննադատների կողմից և ստացել է «Թոնի» մրցանակ։ 1962 թվականին Գիբսոնը այդ պիեսի սցենարը ձևափոխել է էկրանավորման համար, որի  համար էլ առաջադրվել է «Օսկար» մրցանակաբաշխության ։
Հետագայում Գիբսոնը գրել է ևս մի քանի պիես,բայց նրանցից ոչ մեկը չի ունեցել «Հրաշագործ կինը» պիեսի հաջողությունը  ։ Նա գրել է դրամատուրգ Շեքսպիրի և նրա կնոջ՝ Էնն Հեթուենի մասին,ինչպես նաև՝ պուրիտանուհի Էնն Հաթչինսոնի մասին պոեմ։ 2003 թվականին բեմադրվել է Գոլդա Մեիրի մասին Golda's Balcony  ներկայացումը,որը  հետագայում դարձել է ամենաերկարակյացը այն ներկայացումների մեջ, որտեղ խաղում էին միայն կանայք ։
Գիբսոնը մահացել է 2008 թվականի նոյեմբերի 25–ին՝ իր տանը ։
Արտաքին հղումներ
Կատեգորիա:Ամերիկացի դրամատուրգներ Կատեգորիա:20-րդ դարի բանաստեղծներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի սցենարիստներ Կատեգորիա:Ամերիկացի վիպասաններ Կատեգորիա:Ամերիկացի բանաստեղծներ Կատեգորիա:Բանաստեղծներ այբբենական կարգով
They Don't Love You No More
«They Don't Love You No More», ամերիկացի երաժշտական պրոդյուսեր DJ Khaled-ի երգն է, համագործակցությամբ ռեփերներ Ջեյ Զիի, Միկ Միլի, Ռիք Ռոսի և Ֆրենչ Մոնտանայի հետ։ Երգը թողարկվել է 2014 թվականի ապրիլի 29-ին՝ որպես DJ Khaled-ի ութերորդ «I Changed Alot» ստուդիական ալբոմի առաջին սինգլ ։
Տեսահոլովակ
Երգի տեսահոլովակը, որի ռեժիսորներն են Գիլ Գրինը և DJ Khaled–ը, նկարահանվել է 2014 թվականի մայիսին Մայամիում ։ Պրեմիերան կայացել է հունիսի 22–ին ։ Երգի կատարողներից միայն Ջեյ Զին չի նկարահանվել տեսահոլովակում ։
Արտաքին հղումներ
Կատեգորիա:2014 երգեր Կատեգորիա:Ջեյ Զիի երգեր Կատեգորիա:Ռիք Ռոսի երգեր Կատեգորիա:Ֆրենչ Մոնտանայի երգեր
Լուի XVIII
Լուի XVIII (Louis XVIII, ), Ֆրանսիայի թագավոր 1814-1815 թվականներին և 1815-1824 թվականներին։ Բուրբոնների դինաստիայից։ Լյուդովիկոս XVI-ի եղբայրը։ 1791 թվականին փախել է Ֆրանսիայից և գլխավորել ֆրանսիական հակահեղափոխական վտարանդիությունը։ Գահ է բարձրացել Նապոլեոն I-ի (Բոնապարտ) անկումից հետո, 1814 թվականին։ «Հարյուր օրերի» ժամանակ՝ 1815 թվականի մարտին փախել է Բելգիա։ Վերադարձել է 1815 թվականի հուլիսին՝ օտարերկրյա զորքերի հետ։
Ծանոթագրություններ
Կատեգորիա:Ֆրանսիայի թագավորներ Կատեգորիա:Կաթոլիկ միապետներ Կատեգորիա:Կապիչի շքանշանի ասպետներ
Իգոր Աբդրազակով
Իգոր Յուրևիչ Աբդրազակով , ռուս ֆուտբոլիստ, հարձակվող
Ակումբային կարիերա
Նովորոսիսկի «Չեռնոմորեց» ակումբի սան է, 1995-1997 թվականներին խաղացել է այնտեղ։ 1995 թվականի օգոստոսի 5-ին, Մոսկվայի «Տորպեդո» ակումբի դեմ խաղում նշեց իր նորամուտը Ռուսաստանի առաջնությունում ։ Նույն տարվա սեպտեմբերի 7-ին Մոսկվայի "Լոկոմոտիվի" ակումբի դեմ խաղում առաջին անգամ դուրս եկավ մեկնարկային կազմ ։ 1998 թվականին խաղացել է «Անապու» ակումբում, որից հետո անցել է ՑՍԿԱ-ի կազմ։ «Բանակայինների» ակումբում չմասնակցելով ոչ մի խաղի, մեկնել է «Ռուբին» ակումբ, բայց չկարողանալով ամրապնդվել թիմի մեկնարկային կազմում վերադարձել է «Անապու»։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Բետա ադրենապաշարիչներ
Բետա ադրենապաշարիչներ (բետա պաշարիչներ, β պաշարիչներ), դեղաբանական խումբ, որը հիմնականում օգտագործվում է սրտի աննորմալ ռիթմերը բուժելու և պաշտպանելու համար սրտամկանի երկրորդ ինֆարկտից առաջին սրտային գրոհից հետո(երկրորդային պրոֆիլակտիկա) ։ Դրանք նաև լայնորեն օգտագործվում են արյան բարձր ճնշման (հիպերտոնիա) բուժման համար, չնայած դրանք այլևս հիպերտոնիկ հիվանդների մեծամասնության համար առաջին ընտրության դեղեր չեն ։
Բետա պաշարիչները մրցակցային անտագոնիստներ են, որոնք արգելափակում են էնդոգեն կատեխոլամինների ընկալիչները՝ էպինեֆրինի (ադրենալին) և նորէպինեֆրինիի (Նորադրենալինի)՝ ադրեներգիկ բետա ընկալիչների սիմպատիկ նյարդային համակարգի վրա, վերջինս միջնորդում է «խփի կամ փախի» ռեակցիան ։ Որոշները պաշարում են բոլոր տեսակի բետա ադրենաընկալիչները, իսկ որոշներն էլ հանդիսանում են սելեկտիվ ադրենապաշարիչներ և պաշարում են մեկը երեք տեսակի բետա ադրենաընկալիչներից ( β1, β2 և β3 ընկալիչներ) ։ β1 ադրենաընկալիչները տեղակայված են հիմնականում սրտում և երիկամներում ։ β2 ադրենաընկալիչները գտնվում են հիմնականում թոքերում, աղեստամոքսային համակարգում, լյարդում, արգանդում, անոթային հարթ մկաններում և կմախքային մկանների մեջ ։ β3 ադրենաընկալիչները տեղակայված են ճարպային բջիջներում ։
Բետա ընկալիչները հայտնաբերվում են սրտի մկանների, հարթ մկանների, շնչուղիների, զարկերակների, երիկամների և այլ հյուսվածքների բջիջների վրա, որոնք սիմպաթիկ նյարդային համակարգի մի մասն են և հանգեցնում են սթրեսի արձագանքների, հատկապես, երբ դրանք խթանվում են էպինեֆրինով (ադրենալին)։ Բետա պաշարիչներիը խանգարում են էպինեֆրինի և սթրեսային այլ հորմոնների ընկալիչներին կապելը և թուլացնում են սթրեսի հորմոնների ազդեցություն։
1964թ․ Ջեյմս Բլեքը սինթեզեց առաջին կլինիկական նշանակալի բետա պաշարիչը `Պրոպրանոլոլը և Պրոնետալոլը, այն հեղափոխական էր Կրծքային հեղձուկի բուժման հարցում  և շատերի կողմից համարվում է 20-րդ դարի կլինիկական բժշկության և դեղագործության կարևորագույն ներդրումներից մեկը ։
Առաջնային հիպերտոնիայի բուժման համար ուսումնասիրությունները(մետա-անալիզ), որոնցում հիմնականում օգտագործվում են ատենոլոլը, ցույց են տվել, որ չնայած բետա պաշարիչները ավելի արդյունավետ են, քան պլացեբոն` ինսուլտի և ընդհանուր սրտանոթային պատահարների կանխարգելման գործում, բայց դրանք նույնքան արդյունավետ չեն, որքան Միզամուղները, ԱՓՖ արգելակիչները կամ կալցումի անցուղիների պաշարիչները   ։
Բժշկական կիրառում
Դասի ներսում գործող դեղերի միջև տարբերություններ կան, ուստի ոչ բոլոր բետա պաշարիչներն են օգտագործվում ստորև նշված բոլոր ցուցումներով։
Բետա պաշարիչների ցուցումները հետևյալն են՝
Բետա պաշարիչները օգտագործվել են նաև հետևյալի համար՝
Սրտային անբավարարություն
Չնայած նրան, որ բետա պաշարիչները ժամանակին հակացուցված էին կանգային սրտային անբավարարության մեջ, քանի որ նրանք իջեցնում են սրտի կծկողականությունը, 1990-ականների վերջին ուսումնասիրությունները ցույց տվեցին դրանց արդյունավետությունը հիվանդացության և մահացության նվազեցման գործում  ։ Բիսոպրոլոլը, Կարվեդիլոլը և Մետոպրելելը համարվում են որպես հավելում ԱՓՖ արգելակիչներին և միզամուղներին կանգային սրտային անբավարարություն բուժման մեջ, սակայն շատ ավելի պակաս դոզանորով քան ցուցված է այլ պաթոլագիաների համար։ Բետա պաշարիչները ցուցված են միայն կոմպենսացված, ստաբիլ կանգային սրտային անաբավարարության ժամանակ, իսկ դեկոմպենսացվախ կանգային սրտային անաբավարարության ժամանակ կբերեն վիճակի էլ ավելի վաթարացնամ, քանի որ նրանք կբերեն  արտամղման ֆրակցիայի իջեցման։
Բետա պաշարիչները հիմնականում հայտնի են սրտի կծկման հաճախության վրա իրենց կրճատիչ ազդեցությամբ, չնայած որ սա միակ կարևոր մեխանիզմ չէ կանգային սրտային անբավարարության ժամանակ։ Բետա պաշարիչները, բացի սրտում իրենց սիմպաթոլիտիկ β1 ազդեցության, ազդում են երիկամներում ռենին-անգիոտենզին համակարգի վրա։ Բետա պաշարիչները առաջացնում են ռենինի սեկրեցիայի նվազում, որն էլ իր հերթին նվազեցնում է սրտի թթվածնի պահանջարկը `իջեցնելով արտաբջջային ծավալը և ավելացնելով արյան թթվածնի կապող կարողությունը։ Սրտային անբավարարությունը բնութագրում է սրտի վրա կատեխոլամիններիի ակտիվության բարձրացումով, որը պատասխանատու է մի շարք վատ հետևանքների համար, ներառյալ սրտի թթվածնի պահանջարկի բարձրացումը, բորբոքային միջնորդանյութերի տարածումը և սրտային հյուսվածքների աննորմալ ռեմոդելավորմը, որոնք բոլորը նվազեցնում են սրտամկանի կծկման ուժը արդյունավետությունը և նպաստում ցածր արտանետման ծավալի զարգացման ։ Բետա պաշարիչները հակազդում են այս ոչ նորմալ բարձր սիմպատիկ գործունեությանը, ի վերջո հանգեցնելով արտանետման ծավալի բարելավման, չնայած արտանետման ծավալի նախնական կրճատման։
Ուսումնասիրությունը ցույց են տվել, որ բետա պաշարիչները բերում են մահացության բացարձակ ռիսկի կրճատման 4.5% 13ամսվա ընթացքում։ Բացի մահացության ռիսկը նվազեցնելուց, ուսումնասիրությունների ժամանակակ կրճատվել է նաև հիվանդանոցային այցելությունների և հոսպիտալացումների քանակը ։
Կանգային սրտային անբավարարության համար բետա պաշարիչների թերապևտիկ կառավարումը պետք է սկսվի շատ ցածր չափաբաժիններով (ցանակլի դեղաչափի 1/8-ից) `դոզայի աստիճանական բարձրացումով։ Հիվանդի սիրտը պետք է հարմարվի կատեխոլամինների կողմից նվազեցված ազդեցությանը և գտնի նոր հավասարակշռություն այդ իրավիճակում ։
Տագնապ
Պաշտոնապես, բետա պաշարիչներ չեն հաստատվել ԱՄՆ սննդամթերքի և դեղերի վարչակազմի կողմից, որպես տագնապամարիչ օգտագործման համար ։ Այնուամենայնիվ, վերջին 25 տարիների ընթացքում բազմաթիվ ուսումնասիրություններ ցույց են տալիս, որ բետա պաշարիչները արդյունավետ են տագանապային խանգարումների ժամանակ, չնայած գործողության մեխանիզմը հայտնի չէ ։ «Խփիր կամ փախիր» ֆիզիոլոգիական ախտանշանները (թրթռացող սիրտ, սառը ձեռքեր, շնչառության հաճախացում, քրտնարտադրություն և այլն) զգալիորեն կրճատվում են ՝ այդպիսով տագանապային անհատներին հնարավորություն տալով կենտրոնանալ իրենց առջև դրված խնդրի վրա։
Հայտնի է, որ երաժիշտներ, հանրային խոսնակներ, դերասաններ և պրոֆեսիոնալ պարողներ օգտագործում են բետա պաշարիչներ ՝ կատարման անհանգստությունը, բեմական վախն ու սարսափը կանխելու համար և՛ լսումների, և՛ հանրային ներկայացումների ընթացքում։Բետա պաշարիչները էժան են, ասում են, որ համեմատաբար անվտանգ են, և մի կողմից, կարծես, բարելավում են երաժիշտների կատարումները տեխնիկական մակարդակով, իսկ ոմանք, ինչպիսիք են ՝ «Ներքին խաղ» երաժշտության հեղինակը ՝ Բարրի Գրինը և Դոն Գրինը՝ Օլիմպիական սուզորդների մարզիչ, որը  ուսանողներին սովորեցնում է հաղթահարել իրենց բեմի վախը, ասում են, որ ներկայացումները կարող են ընկալվել որպես «առանց հոգի և ոչ բնական» ։
Սրտային վիրաբուժություն
Սրտանոթային վիրահատության ընթացքում բետա պաշարիչների օգտագործումը նվազեցնում է սրտի դիսռիթմերի ռիսկը ։ Այնուամենայնիվ, դրանց օգտագործումը այլ տեսակի վիրահատությունների ժամանակ կարող է վատթարացնել վիճակը։
Կատարողականության բարձրացման կիրառում
Քանի որ դրանք նպաստում են սրտի կծկման հաճախության և դողի նվազեցմանը, բետա պաշարիչները օգտագործվել են պրոֆեսիոնալ մարզաձևերում որտեղ պահանջվում է բարձր ճշգրտություն, ներառյալ նետաձգությունը, հրաձգությունը, գոլֆը և Սնուկեր ։ Բետա պաշարիչները արգելված են Միջազգային օլիմպիական կոմիտեի կողմից ։ 2008-ի ամառային Օլիմպիական խաղերում  ատրճանակով 50 մետր արծաթե մեդալակիր և օդային ատրճանակով 10 մետր բրոնզե մեդալակիր Կիմ Յոնգ Սուն դրական փորձարկեց Պրոպրանոլոլով և զրկվեց  մեդալներից։ ։ Նմանատիպ պատճառներով բետա պաշարիչները օգտագործվել են նաև վիրաբույժների կողմից ։
Կողմանակի երևույթներ
Բետա պաշարիչների օգտագործման հետ կապված կողմանակի երևիույթները, ներառում են ՝ սրտխառնոց, լուծ, բրոնխոսպազմ, հևոց, Ռեյնադսի համախտանիշի սրացում, բրադիկարդիա, հիպոտենզիա, սրտային անբավարարություն, սրտի բլոկադա, հոգնածություն, գլխապտույտ, ալոպեցիա (մազաթափություն), աննորմալ տեսողություն, հալյուցինացիաներ, անքնություն, մղձավանջներ, սեռական դիսֆունկցիան, Էրեկտիլ դիսֆունկցիա և (կամ) գլյուկոզի և լիպիդային նյութափոխանակության փոփոխություն։ Խառը α1 / β-անտագոնիստական թերապիան սովորաբար առաջացնում է օրթոստատիկ հիպոթենզիատ։ Իսկ Կարվեդիլոլով թերապիան սովորաբար առաջացնում է այտուցներ ։ Արյան-ուղեղի պատնեշի թափանցելիության պատճառով լիպոֆիլային բետա արգելիչները, ինչպիսիք են Պրոպրանոլոլը և Մետոպրոլոլը, ավելի հավանական են, քան մյուս պակաս լիպոֆիլային բետա բլոկլերները, կարող են առաջացնել քնի խանգարումներ, ինչպիսիք են անքնությունը, վառ երազներն ու մղձավանջները ։
Կողմնակի երևույթները, որոնք կապաված են β2 ադրենաընկալիչների անտագոնիստ ակտիվության հետ (բրոնխոսպազմ, ծայրամասային անոթային կոնստրիկցիա, գլյուկոզի և լիպիդային նյութափոխանակության խանգարում) ավելի քիչ տարածված են β1-սելեկտիվ (կարդիոսելեկտիվ) դեղամիջոցների մոտ, բայց սելեկտիվությունը քչանում է դեղաչափի բարձրացման հետ։ Բետա-պաշարումը, մասնավորոպաես Մակուլայի β1ընկալիչի բերում են Ռենինի արտազատման խանագարման ՝ դրանով իսկ նվազեցնելով ալդոստերոնի ազատումը։ Սա առաջացնում է հիպոնատրեմիա և հիպերկալեմիա։
Հիպոգլիկեմիան կարող է առաջանալ բետա պաշարման արդյունքում, քանի որ β2 ադրենաընկալիչները սովորաբար խթանում է գլիկոգենի ճեղքումը (գլիկոգենոլիզ) լյարդում, նաև խթանում են ենթաստամոքսային գեղձու գլյուկագոն հորմոնի արտազատումը, որոնք միասին բերում են պլազմայում գլյուկոզի մակարդակի բարձրացման։ Հետևաբար, β2-ադրենաընկալիչների պաշարումը բերում է պլազմայում գլյուկոզայի մակարդակի իջեցման։ β1- պաշարիչները ավելի քիչ են բերում նյութափոխանակության կողմնակի բարդությունների շաքարախտով հիվանդների մոտ։ ՄԻևնույն ժամանակ արագացված սրտխփոցը, որը ծառայում է որպես նշան արյան մեջ գլյուկոզայի ցածր քանակների համար շաքարախտով հիվանդների մոտ, կարող է լինել չարտահայտված, որը բերում է չգիտակցավծ հիպոգլիկեմիայի (հիվանդները չեն իմանում իրենց մոտ զարգացած հիպոգլիկեմիայի մասին)։ Հետևաբար, բետա-պաշարիչները պետք է զգուշորեն կիրառվեն դիաբետիկների մոտ ։
2007 թ.-ին կատարված ուսումնասիրության արդյունքում պարզվել է, որ հիպերտոնիկ հիվանդության ժամանակ օգտագործվող միզամուղները և բետա-պաշարիչները մեծացնում են շաքարային դիաբետի զարգացման ռիսկը, իսկ ԱՓՖ արգելակիչները և անգիոտենզին II ընկալիչի արգելակիչները նվազեցնում են շաքարախտի վտանգը ։ Կլինիկական ուղեցույցները Մեծ Բրիտանիայում, բայց ոչ Միացյալ Նահանգներում, կոչ են անում խուսափել միզամուղների և բետա պաշարիչների կիրառումից, որպես առաջին ընտրության դեղամիջոցներ հիպերտոնիայի բուժուման համար, շաքարախտի առաջացման ռիսկի պատճառով ։
Բետա պաշարիչները չպետք է օգտագործվեն սելեկտիվ ալֆա-ադրեներգիկ ագոնիստներով գերդոզավորման բուժման համար։ Միայն բետա ընկալիչների պաշարումը բարձրացնում է արյան ճնշումը, նվազեցնում է կորոնար արյան հոսքը, ձախ փորոքի գործառույթը և սրտանոթային արտանետումն ու հյուսվածքների պերֆուզին `ալֆա-ադրեներգիկ համակարգի խթանումն առանց հակազդության թողնելու պատճառով։ Լիպոֆիլային և ԿՆՀ ներթափանցմա հատկություններով օժտտված բետա պաշարիչները, ինչպիսիք են մետոպրոլոլը և լաբետալոլը, կարող են օգտակար լինել ԿՆՀ- ի և սրտանոթային թունավորության բուժման համար մետամֆետամինով  գերդոզավորման ժամանակ ։ Խառը ալֆա և բետա պաշարիչ լաբետալոլը հատկապես օգտակար է մետամֆետամինից առաջացած տախիկարդիայի և հիպերտոնիայի բուժման համար ։ Այլ դեղամիջոցներ, որորք օգտագործովում են գերդոզավորման բուժման համար հիպերտոնիկ կրիզի ժամանակ, վազոդիլատատորներն են, ինչպիսիք են նիտրոգլիցերինը, միզամուղներ, ալֆա պաշարիչներ(օր․՝ Ֆենտոլամին) ։
Քաշի ավելացում
Քաշի ավելացումը կարող է լինել որպես որոշ բետա պաշարիչների կողմնակի ազդեցություն, հատկապես ավելի հիների, ինչպիսիք են ՝ Ատենոլոլը (Տենորմին) և Մետեպրոլոլը (Lopressor, Toprol-XL)։ Քաշի միջին բարձրացումը կազմում է մոտ 2,6 ֆունտ (մոտ 1,2 կգ)։ Ավելի նոր բետա պաշարիչները, ինչպիսիք են Կարվեդիլոլը, սովորաբար չեն առաջացնում քաշի ավելացում որպես կողմնակի երևույթ։ Քաշը կարող է բարձրանալ բետա պաշարիչների ընդունելու առաջին շաբաթներին, այնուհետև ընդհանուր առմամբ կայունանում է ։
Հակացուցումներ
Բետա-պաշարիչներ հակացուցումները ներառում են՝
Ասթմա
Կարդիոսելեկտիվ բետա-պաշարիչները (β1 պաշարիչներ), եթե իսկապես անհրաժեշտ է, հնարավոր է նվազագույն դեղաչափով օգտագործել մեղմ և միջին ծանրության շնչառական ախտանիշներ ունեցողների մոտ ։ β2-ագոնիստները կարող են ինչ-որ չափով մեղմել β-պաշարիչների հարուցած բրոնխոսպազմը ։
Կոկաին
Բետա արգելափակումները չպետք է օգտագործվեն որպես առաջին ընտրության դեղամիջոցներ կոկաինի պատճառած սուր կորոնար համախտանիշի դեպքերում։ Վերջին ուսումնասիրությունները չեն հայտաբերել օգուտ բետա պաշարիչների կոկաինի հարուցած սուր կորոնար համախտանիշի ժամանակ։ Ուսումնասիրությունները ցույց են տվել, որ բետա պաշարիչների օգտագործումը սուր կորոնար համախտանիշի ժամանակ հանգեցրել է վնասակար արդյունքների, իսկ սուր դեպքերում օգտագործված բետա պաշարիչների դադարեցումը հանգեցրել է կլինիկական ընթացքի բարելավման։ Ամերիկյան սրտի ասոցիացիան նույնպես աջակցում է այս գաղափարին և խորհուրդ է տալիս չկիրառել բետա պաշարիչները կոկաինի պատճառած STբարձրացմամբ սրտամկանի ինֆարկտի ժամանակ `կորոնար վազոսպազմի ռիսկի պատճառով։ Չնայած, ընդհանուր առմամբ, բետա-բլոկլերները բարելավում են մահացությունը Սրտամկանի ինֆարկտով տառապող հիվանդների շրջանում, պարզ չէ, արդյոք կոկաինի հարուցած սուր կորոնար համախտանիշ ունեցող հիվանդները կօգտվեն մահացության այս նվազեցումից, քանի որ ոչ մի ուսումնասիրություն չի գնահատում երկարաժամկետ բետա բլոկլերների օգտագործումը նրանց մոտ, և քանի որ կոկաինի օգտագործողները կարող են հակված լինել չարաշահել փսիխոակտիվ նյութեր ՝ դրանով իսկ բարդացնելով թերապիայի ազդեցությունը ։
Շաքարային դիաբետ
Ադրենալինը ազդարարում մոտակաա հիպոգլիկեմիայաի մասին ։
Էպինեֆրինի ազդեցության վրա բետա-բլոկլերների արգելքը կարող է ինչ-որ չափով խորացնել հիպոգլիկեմիան ՝ խանգարելով գլիկոգենեզը և թաքցնելով հիպոգլիկեմիայի նշաններին, ինչպիսիք են տախիկարդիան, սրտխփոցը, դիաֆորեսը և դողը։ Անհրաժեշտ է շատ ուշադիր շաքարի մոնիթորինգ բետա-պաշարիչներ ստացող շաքարային դիաբետով հիվանդների մոտ։
Բրադիկարդիա կամ AV պաշարում
Եթե չկա կարդիոստիմուլյատոր, ապա բետա պաշարիչները կարող են լուրջ ճնշել AV հանգույցը, ինչի արդյունքում կիջնի սրտի կծկման հախաճությունը և կծկման ծավալը։ Վոլֆ-Պարկինսով-Վայտթի համախտանիշ ունեցող տախիկարդիայով հիվանդների մոտ բետա-պաշարիչներ օգտագործումը կարող է հանգեցնել ծանր բրադիկարդիային, որի ժամանակ կպահանջվի կարդիոստիմուլյատոր։
Թունավորություն
Գլյուկագոնը, որն օգտագործվում է գերդոզավորման բուժման մեջ, մեծացնում է սրտի կծկումների ուժը, մեծացնում է ներբջջային ցիկլիկ ԱՄՊ-ն և նվազեցնում երիկամային անոթային դիմադրությունը։ Հետևաբար այն օգտակար է բետա-պաշարիչներով կարդիոտոքսիկությամբ հիվանդների մոտ  ։ Կարդիոստիմուլյատորը նախատաեսված է հիվանդների համաար, ովքեր չեն պատասխանում դեղորայքային բուժմանը։
Մարդիկ, ում մոտ առաջացել է բրոնխոսպազմ ոչ-ընտրողական բետա պաշարիչներով β2 ընկալիչների պաշարման հետևանքով, կարող են բուժվել հակախոլիներգիկ դեղերով, ինչպիսիք են Իպրատրոպիումը, որոնք ավելի անվտանգ են, քան բետա ագոնիստները սրտանոթային հիվանդություններով հիվանդների մոտ։ Բետա-պաշարիչներով թունավորումների այլ հակաթույններ են `սալբուտամոլը և իզոպրենալինը։
β-ընկալիչների անտագոնիզմ
Էպինեֆրինով և Նորէպինեֆրինով β1 ընկալիչների խթանումն առաջացնում է դրական քրոնոտրոպ և ինոտրոպ ազդեցություն սրտի վրա և մեծացնում է սրտի հաղորդականության արագությունն ու ավտոմատիզմը ։ Երիկամի վրա β1 ընկալիչների խթանումը առաջացնում է ռենինի արտազատում ։ β2 ընկալիչների խթանումը հանգեցնում է հարթ մկանների թուլացման, առաջացնում է կմախքի մկանների մեջ դող և մեծացնում է գլիկոգենոլիզը լյարդի և կմախքի մկանների մեջ ։ β3 ընկալիչների խթանումը հանգեցնում է լիպոլիզի ։
Բետա պաշարիչները խանգարում են էպինեֆրինի և նորեֆինեֆրինի միջնորդավորված սիմպաթիկ գործողությունները բայց ունեն նվազագույն ազդեցություն մնացածի վրա։ Այսինքն ՝ դրանք նվազեցնում են հուզմունքի կամ ֆիզիկական ուժի ազդեցությունը սրտի կծկման հաճախության և կծկման ուժի վրա, և նաև դողը , և գլիկոգենի խզումը։ Բետա պաշարիչները կարող են կծկողական ազդեցություն ունենալ թոքերի բրոնխների վրա ՝ հնարավոր է վատթարացնելով կամ առաջացնելով ասթմայի ախտանիշներ ։
Քանի որ β2ընկալիչները կարող են առաջացնել անոթային հարթ մկանների թուլացում, բետա պաշարիչները կարող են առաջացնել որոշ վազոկոնստրիկցիա։ Այնուամենայնիվ, այս էֆեկտը փոքր է, քանի որ β2 ընկալիչների գործունեությունը ստվերում է ավելի շատ գերիշխող վազոկոնստրիկտիվ α1 ընկալիչների կողմից։ Իհարկե բետա պաշարիչների ամենամեծ ազդեցությունը սրտում է։ Նորագույն, երրորդ սերնդի բետա պաշարիչները կարող են առաջացնել վազոդիլատացիա ՝ ալֆա-ադրենընկալիչների պաշարման միջոցով ։
Համապատասխանաբար, ակնկալվում է, որ ոչ-ընտրող բետա բլոկլերները կունենան հակահիպերտոնիկ ազդեցություն ։ Բետա պաշարիչների առաջնային հակահիպերտոնիկ մեխանիզմը անհայտ է, բայց կարող է ներառել սրտային արտազատման կրճատում (բացասական քրոնոտրոպ և ինոտրոպ ազդեցությունների պատճառով) ։ Դա կարող է պայմանավորված լինել նաև երիկամներից ռենինի արտազատման կրճատմամբ և կենտրոնական նյարդային համակարգի էֆեկտով ՝ նվազեցնել սիմպատիկ ակտիվությունը (այն բետա պաշարիչների համար, որոնք անցնում են արյուն-ուղեղի պատնեշով, օրինակ ՝ Պրոպրանոլոլ)։
Հակաանգինալ ազդեցություն պայամանավորված է բացասական քրոնոտրոպ և ինոտրոպ ազդեցություններով, որոնք նվազեցնում են սրտի ծանրաբեռնվածությունը և թթվածնի պահանջարկը։ Բետա բլոկլերների բացասական քրոնոտրոպ հատկությունը թույլ է տալիս պահպանել սրտային ռիթմի վերահսկողությունը։
Սիմպատիկ համակարգի պաշարումը և Ռենինի պաշարումը բերում են Ալդոստերոնի նվազման՝ Ռենին-անգիոթենզին-ալդոստերոնային համակարգի պաշարման հետևանքով, ինչն էլ  հանգեցնում  արյան ճնշումը նվազման` կապված նատրիումի և ջրի պահպանման նվազման հետ։
Ներքին սիմպատոմիմետիկ ակտիվություն
Նաև կոչվում է որպես ներհամակարգային սիմպաթոմիմետրիկ ազդեցություն, այս տերմինը օգտագործվում է մասնավորապես այն բետա պաշարիչների համար, որոնք կարող են ցույց տալ ինչպես ագոնիստ, այնպես էլ անտագոնիստ ազդեցություն տվյալ բետա ընկալիչում, կախված ագոնիստի (բետա պաշարիչի) և անատագոնիզմի կոնցենտրացիաներիից (սովորաբար էնդոգեն միացություն, ինչպիսին է նորէպինեֆրինը)։
Որոշ բետա պաշարիչներ (օր. ՝ Օքսրենոլոլ, Պինդոլոլ, Պենբուտոլոլ, Լաբետալոլ և Ացեբուտոլոլ) ցուցադրում են ներքին սիմպատոմիմետիկ ազդեցություն։ Այս ագենտները ի վիճակի են գործադրել ցածր մակարդակի ագոնիստական գործունեություն β ընկալիչի վրա ՝ միաժամանակ հանդես գալով որպես ընկալիչի անտագոնիստ։ Այս միջոցները, հետևաբար, կարող են օգտակար լինել այն անհատների մոտ, ովքեր ցուցաբեչեն օգտագործվում սրտամկանի ինֆարկտներից հետո, քանի որ դրանք չեն ցուցադրվել օգտակար։ Նրանք կարող են նաև պակաս արդյունավետ լինել, քան մյուս բետա բլոկլերները անգինայի և տախիրարթմիության կառավարման մեջրում են չափազանց մեծ բրադիկարդիա ՝ երկարատև բետա պաշարիչներով թերապիայի ընթացքում։
Ներքին սիմպատոմիմետիկ ակտիվությամբ օժտված բետա պաշարիչները չեն օգտագործվում սրտամկանի ինֆարկտներից հետո, քանի որ դրանք չեն ցուցաբերել օգտակար հատկություններ։ Նրանք կարող են նաև պակաս արդյունավետ լինել, քան մյուս բետա պաշարիչները ստենոկարդիայի և տախիրառիթմիների կառավարման մեջ ։
Ոչ սելեկտիվ բետա պաշարիչներ
Ոչ սելեկտիվ բետա պաշարիչները ցուոցաբերում են ինչպես β1, այնպես էլ β2 անտագոնիզմ ազդեցություն
Ցուցումների տարբերություններ
Պրոպրանոլոլը միակ բետա պաշարիչն է, որը նախատեսված է դողի, պորտալ հիերտենզիայի և կերակրափողի վարիկոզ արյունահոսության վերահսկման համար, և օգտագործվում է ֆեոխրոմոցիտոմայում α-պաշարիչային թերապիայի հետ համատեղ ։
Այլ էֆեկտներ
Որոշ նախակլինիկական և կլինիկական հետազոտություններ ենթադրում են, որ որոշ բետա պաշարիչներ կարող են օգտակար լինել քաղցկեղի բուժման համար ։ Այնուամենայնիվ, այլ ուսումնասիրությունները ցույց չեն տալիս քաղցկեղի գոյատևման և բետա-պաշարիչների օգտագործման միջև կապը  ։ Նաև 2017թ․-ին մետա-վերլուծությունը չկարողացավ որևէ օգուտ ցույց տալ կրծքագեղձի քաղցկեղի մեջ բետա պաշարիչների օգտագործման համար ։
Կոնտրաստային միջողները հակացուցված չեն բետա պաշարիչներ ստացող հիվանդներին ։
Արտաքին հղումներ
Կատեգորիա:Դեղեր Կատեգորիա:Սրտաբանություն
Սամոսա
Սամոսա (sanbosag ), տապակված կամ թխած, լցոնումով խմոր (կարտոֆիլ, սոխ, սիսեռ, միս, ոսպ, հավի միս)։ Ուտեստի չափսն ու ձևը տարատեսակ են, բայց ամենահայտնի ու ամենատարածված ձևը համարվում է եռանկյան ձև ունեցող սամոսան։ Շատ հաճախ մատուցվում է սոուսների հետ։ Սամոսան հայտնի է Հնդկաստանում, կենտրոնական և հարավարևմտյան Ասիայում, Աֆրիկայի հյուսիսային և հարավային մասերում։
Ենթադրաբար ուտեստը կենտրոնական Ասիայում (որտեղ ուտեստը հայտնի է սամսա անվանումով) հայտնվել է մոտավորապես 10-րդ դարում ։ Ուտեստը նշվում է իրանցի պատմիչ Աբու-Լը-Ֆադլ-Բայհակիի աշխատություններում (995-1077)։ Սամոսան իր հայտնիությունը ձեռք է բերել Հնդկաստանում՝ սկսած XIII դարից և ներկրվել է հարևան շրջանների առևտրականների կողմից։ Գոյություն ունի ուտեստի պատրաստման բազմաթիվ շրջանային տարբերակներ, որտեղ ուտեստն ունի այլ անվանումներ, ինչպես՝ Իսրայելում և Իրաքում՝ «սամբուս(ա)կ» ։
Տես նաև
Սամոսա Գարսիա Անաստասիո
Ծանոթագրություններ
<references group="" responsive="1">
Կատեգորիա:Սննդամթերք Կատեգորիա:Հնդկական խոհանոց
Կայսրը (ֆիլմ)
Կայսրը (Emperor), ռեժիսոր Պիտեր Վեբերի ռազմա-պատմական դրաման` Երկրորդ աշխարհամարտի ավարտից հետո տեղի ունեցած իրադարձությունների մասին։ Ֆիլմը թողարկվել է 2012 թվականին՝ Ճապոնիայի և ԱՄՆ-ի համատեղ ջանքերով ։
Սյուժե
Ճապոնիայի գրավման ժամանակ «հոգեբանական գործողությունների» ամերիկացի ղեկավար գեներալ Բոներ Ֆելերսը միութենական օկուպացիոն զորքերի գլխավոր հրամանատար Դուգլաս Մակարտուրից առաջադրանք է ստանում պարզել կայսր Հիրոհիտոյի դերը Երկրորդ աշխարհամարտում, որպեսզի հասկանա, արդյոք նա պետք է մահապատժի ենթարկվի որպես պատերազմական հանցագործ։
Թողարկման ամսաթիվ
Այն առաջին անգամ ներկայացվել է Տորոնտոյի կինոփառատոնում, 2012 թվականի սեպտեմբերի 14-ին ։ 2013 թվականի մարտի 8-ին ֆիլմը թողարկվել է սահմանափակ ցուցադրությամբ Միացյալ Նահանգներում ։ Ֆիլմի պրոդյուսերը և անձնակազմի որոշ անդամներ մասնակցել են 2013 թվականի հուլիսի 18-ին Ճապոնիայում կայացած պրեմիերային, որը տեղի է ունեցել հուլիսի 27-ին ֆիլմը վարձույթ հանելուց առաջ ։
Արտաքին հղումներ
Կատեգորիա:Ճապոներեն ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2012 ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Իրական դեպքերի հիման վրա նկարահանված ֆիլմեր
Լիթրանգոմի
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 228 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Վասիլ Իլյոսկի
Վասիլ Իլյոսկի (Васил Иљоски, ), մակեդոնացի գրող, դրամատուրգ, պրոֆեսոր, մակեդոնական գրականության կարևորագույն ներկայացուցիչներից, Մակեդոնիայի գրողների միության հիմնադիրներից, Մակեդոնիայի գիտությունների և արվեստի ակադեմիայի անդամ (1967)։
Կենսագրություն
Վասիլ Իլյոսկու «Դասալիքը» պիեսը, որը հայտնի է որպես «Lenče Kumanovče», 1928 թվականին բեմականացվել է Սկոպյեի թատրոնում և համարվում է մակեդոներեն գրված առաջին պիեսներից մեկը։
Ստեղծագործություններ
Հեղինակ է բազմաթիվ դրամաների, կատակերգությունների, էսսեների։
Արտաքին հղումներ
Կատեգորիա:Մակեդոնացի գրողներ Կատեգորիա:Մակեդոնացի դրամատուրգներ Կատեգորիա:Սկոպիեի համալսարանի շրջանավարտներ‏ Կատեգորիա:20-րդ դարի տղամարդ գրողներ
Մակրասիկա
Մակրասիկա (Μακράσυκα, İncirli), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 384 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Սկամպիտելա
Սկամպիտելա  (Scampitella), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 1346 մարդ, բնակչության խտությունը կազմում է 90 մարդ/կմ²։ Զբաղեցնում է 15 կմ² մակերես։ Փոստային ինդեքս՝ 83050, հեռախոսային կոդ՝ 081։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Սիրինյանո
Սիրինյանո (Sirignano), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 2366 մարդ, բնակչության խտությունը կազմում է 394 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 83020, հեռախոսային կոդ՝ 081։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Մանդրես
Մանդրես (Μάνδρες, Ağıllar), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 188 մարդ, հիմնականում՝ թուրքեր։
Ծանոթագրություններ
Կատեգորիա:Կիպրոսի գյուղեր
Բերժեր
Բերժեր (Bergères), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 121 մարդ, բնակչության խտությունը` 20.83 մարդ/կմ²։ Բնակավայրը զբաղեցնում է 5.81 կմ² տարածք։
Աշխարհագրություն
Գտնվում է Փարիզ քաղաքից 190 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 50 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 82 աշխատունակ (15-64 տարեկան) բնակիչ, որոնցից ակտիվ էին 68-ը, իսկ ոչ ակտիվները` 14։ Ակտիվության ցուցանիշը կազմում է 82,9 %։ 68 աշխատունակ մարդկանցից աշխատել է 66 անձ (33 տղամարդ և 33 կին)։ Գործազուրկ են եղել 2 անձ (1 տղամարդ և 1 կին)։ 14 անաշխատունակներից 4-ը եղել են աշակերտներ կամ ուսանողներ, 7-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կանարյան կղզիների թանգարան
Կանարյան կղզիների Գրան Քարիա նահանգի թանգարանի շենքը կառուցվել է XIX դարում։
Թանգարանը
Այս թանգարանում ցուցադրվում են հնագիտական և ազգագրական տարբեր իրեր, և հատուկ նշել է պետք, որ ցուցադրվում է 2000 նախապատմական քառյակներ։ Թանգարանը ունի նաև գրադարան և արխիվ։ Թանգարանը մասնագիտանում է այն թեմաների հետ, որոնք կապված են Կանարյան կղզիների հետ։ Թանգարանը 1984 թվականին կենտրոնացել է հիմնականում հնագիտական իրերի վրա, որոնք կապված են Իսպանական Կանարյան կղզիների հետ։ Թանգարանին շատ մարդիկ կատարում են նվիրատվություններ։ Թանգարանը չի մոռանում նրանց անունները, ովքեր թանգարանին տրամադրում են նյութեր, գտածոներ։
Արտաքին հղումներ
http://www.spain.info
Կատեգորիա:Կանարյան կղզիներ Կատեգորիա:Իսպանիայի թանգարաններ Կատեգորիա:Հնագիտական թանգարաններ Կատեգորիա:1879 հիմնադրված թանգարաններ
Վասիլ Ստուս
Վասիլ Ստուս (Василь Семёнович Стус, ), ուկրաինացի պոետ, այլախոհ, քաղբանտարկյալ։ Ուկրաինայի հերոս (2005, հետմահու)։
Կենսագրություն
Ծնվել է 1938 թ. կոլեկտիվացման հետևանքով աղքատացած գյուղացու ընտանիքում։ 1965 թ. Սերգեյ Փարաջանովի ֆիլմի հանրային ցուցադրության ժամանակ հանդես է գալիս ուկրաինական մտավորականության ձերբակալությունների դեմ, ինչից հետո վտարվում է Կիևի Շևչենկոյի անվան գրականության ինստիտուտի ասպիրանտուրայից։
1972 թ. ձերբակալվեց հակախորհրդային քարոզչության մեղադրանքով, յոթ տարի անցկացրեց Մորդովիայի և Մագադանի կալանավայրերում։ Եղել է Ազգային միացյալ կուսակցության անդամ։ 1980 թ. ձերբակալվեց երկրորդ անգամ և նույնիսկ բանաստեղծությունները տուն ուղարկել նրան արգելում էին։ Մահացել է 1985 թ.՝ կարցերում, հացադուլի ընթացքում։
Բազմաթիվ բանաստեղծությունների և հոդվածների հեղինակ է։ Բանաստեղծություններում հաճախ է շոշափում ազատության, առ հայրենիք սիրո թեմաները Դիմելով ուկրաինական ժողովրդին՝ պոետն ասում է.
VK (ընկերություն)
Ամսական կտրվածքով Mail.Ru-ի կայքերը հասնում են ռուսաստանյան համացանցի օգտագործողների մոտավոր 86%-ի, և այս ընկերությունն ընդգրկված է խոշորագույն ինտերնետ ընկերությունների առաջատար հնգյակում` հիմնվելով դիտված էջերի ընդհանուր թվի վրա։ Mail.Ru-ն համապատասխանաբար վերահսկում և համագործակցում է 3 խոշորագույն և ամենաճանաչված ռուսական սոցիալական կայքերի` ՎԿոնտակտեի, Օդնոկլասնիկի և My World@Mail.Ru :
Mail.Ru-ն զբաղեցնում է Ռուսաստանի ամենաճանաչված ՎԿոնտակտե սոցիալական ցանցի բաժնետոմսերի 100%-ը, իսկ Qiwi-ում` բաժնեմասերի փոքրամասնությունը, նախկին OE ներդրումները (15.04%): Այն նաև գործում է երկու ակնթարթային հաղորդակցման ցանցերի (Mail.Ru Agent and ICQ), էլեկտրոնային փոստ ծառայություն և Mail.ru ինտերնետային պորտալ, ինչպես նաև մի շարք առցանց խաղերի հետ։
Պատմություն
Բիզնեսն ի սկզբանե պատկանում էր Port.ru-ին, ընկերություն, որը հիմնադրվել է 1998 թվականին Եվգենի Գոլանդի, Մայքլ Զայցևի և Ալեքսեյ Կրիվենկովի կողմից, որպես DataArt-ից լրացուցիչ եկամուտ։ Այն ստացել է նախնական 1 մլն ԱՄՆ դոլարի ներդրում` հայտնի ներդրող (և սուսերամարտի չեմպիոն) Ջեյմս Մելչերի կողմից։
Ռուսաստանի շուկայում առաջին դիրքում հայտնվելու համար Mail.Ru-ի բիզնեսն արագորեն ընդլայնվեց 2000 թվականին։ 2000-2001 թվականներին տեխնոլոգիական պղպջակների փլուզմամբ ընկերության ընդլայնման ֆինանսավորման փորձերը խափանվեցին, և Mail.ru-ն ստիպված եղավ փնտրել միավորման գործընկերներ։
Ընկերությունն իր ներկայիս անունով սկսել է գործել 2001 թվականի հոկտեմբերի 16-ին։ Մինչ այդ նրա ապրանքանիշը պատկանում էր Port.ru-ին։ Այն գլխավորում էր Դմիտրի Գրիշինը։ 2009 թվականի դրությամբ նրա գլոբալ` Alexa վարկանիշը 29 է ։
2003 թվականին Միլները հրաժարական տվեց Mail.Ru-ի գործադիր տնօրենի պաշտոնից և հետագայում ստեղծեց մեկ այլ համացանցային ձեռնարկություն` Digital Sky Technologies (DST)-ը ։ 2006 թվականին Իգոր Լինշիթսը Mail.ru-ում իր բաժնեմասը վաճառեց Թայգեր հիմնադրամին և Միլների DST-ին`ավելի քան 100 մլն դոլարով։ 2010 թվականի սեպտեմբերին DST-ն իր անունը փոխեց` դարձնելով Mail.ru Group : Դմիտրի Գրիշինը դարձավ Mail.ru Group-ի հիմնադիրներից մեկը ։
2010 թվականի հոկտեմբերին Mail.ru-ն հայտարարեց IPO պլաններ` դուստր ձեռնարկության լոնդոնյան ֆոնդային շուկայի ցանցի միջոցով, որը նույնպես կոչվում էր Mail.ru և արժեր ավելի քան 5 մլրդ դոլար ։ IPO-ն ներկայացնելու էր դուստր ձեռնարկությունների 17% բաժնետոմսերը։ Դուստր ձեռնարկությունը պետք է ներառեր Ֆեյսբուք սոցիալական ցանցի բաժնետոմսերի մեկ քառորդ մասը, ինչպես նաև բաժնետոմսեր` ռուսական երկու խոշորագույն սոցիալական ցանցերում և Mail.ru-ում։ Ընկերությունը վարձել է Goldman Sachs, JP Morgan, Morgan Stanley և VTB Capital-ին` ցանցերը վարելու համար։
2012 թվականի նոյեմբերին հայտարարվեց, որ Mail.Ru-ն չի շարունակի օգտագործել Google-ի որոնման ծառայությունները ։ Mail.Ru-ի սեփական շարժիչի օգտագործման լիարժեք միգրացիան տեղի է ունեցել 2013 թվականի ամռանը ։
2012 թվականի վերջում հայտնի դարձավ Mail.ru Group-ի` My.com տիրույթի կրկնակի գնորդ։ Դա մեկնաբանվում էր որպես համաշխարհային գերիշխող շուկաների և այս անունով առաջիկա ծառայությունների վերստեղծման մասին ։ 2012 թվականի վերջում Mail.ru Group-ը գնեց ուկրաինական էլեկտրոնային փոստի ծառայությունը` mail.ua-ն, և այս տիրույթում էլեկտրոնային փոստի հասցեների գրանցման օգտագործումը` սկսած 2013 թվականի ապրիլի 23-ից ։
2018 թվականի սեպտեմբերին Alibaba-ն հայտարարեց Mail.Ru-ի 10% բաժնետոմսերի գնման մասին,որոնք արժեցան 484 մլն դոլար ։
Վիճակագրություն
• Ըստ Alexa-ի տվյալների` 2007 թվականի հունիսին Mail.ru-ն համացանցում ռուսական ամենահայտնի կայքն էր ։
• 2005 թվականին կային ավելի քան 30 մլն օգտատերեր` օրական 25 մլն էլեկտրոնային փոստերով։
• 2007 թվականի հունվարին Mail.ru-ի բաժնետոմսերի 30%-ը գնել է հարավաֆրիկյան Naspers ընկերությունը` 165 մլն դոլարով ։
Ծառայություններ
Mail.Ru Group-ը առաջարկում է մի շարք առցանց հաղորդակցման ապրանքներ և ժամանցային ծառայություններ` ամբողջ աշխարհում ռուսախոս օգտատերերի համար. • Էլեկտրոնային փոստ և պորտալ. էլեկտրոնային փոստ, գլխավոր էջ, բովանդակային ծրագրեր։
• Սոցիալական ցանցեր. ՎԿ, Օդնոկլասնիկի, My World:
• Ակնթարթային հաղորդագրություններ. Agent, ICQ:
• Առցանց խաղեր. MMO խաղեր, սոցիալական խաղեր, բջջային խաղեր։
• Որոնում և էլեկտրոնային առևտուր. որոնում, գլխաորսություն, գների համեմատում։
• My.com. ինտեգրված հաղորդակցվելու և զվարճանքի հարթակ։
• Ամպ. ամպային պահոց, որը նման է Dropbox-ին, ծրագրեր, որոնք հասանելի են համակարգիչների և սմարթֆոնների համար ։
Հակասություններ
2017 թվականի մայիսի 15-ին Ուկրաինայի նախագահ Պետրո Պորոշենկոն հրամանագիր է ստորագրել Mail.ru-ի և դրա կողմից լայնածավալ օգտագործվող սոցիալական ցանցերի, այդ թվում նաև` ՎԿոնտակտե և Օդնոկլասնիկի սոցիալական ցանցերն արգելելու մասին` որպես Ղրիմի անընդունելության և Ռուսաստանի` դոնբասյան պատերազմում ներգրավվելու և շարունակական պատժամիջոցներ կիրառելու միջոց ։ Այս գործընթացը լայնորեն քննադատվում էր որպես գրաքննություն, իսկ «Լրագրողներ առանց սահմանների» հասարակական կազմակերպությունը  դատապարտեց արգելքը` անվանելով այն «անհամաչափ միջոց, որը լրջորեն խաթարում է Ուկրաինայի ժողովրդի տեղեկատվության և խոսքի ազատության իրավունքը» ։ Mail.ru-ն ինքն էլ գնահատեց (2017 թվականի օգոստոսին), որ արգելքը նրանց համար արժեցել է 2017 թվականի ընդհանուր եկամուտների մոտավորապես 1.5%-ը ։
2017 թվականի նոյեմբերի 5-ին «Դրախտի փաստաթղթեր»-ը` օֆշորային ներդրման հետ կապված մի շարք գաղտնի էլեկտրոնային փաստաթղթեր, բացահայտեցին, որ Ռուսաստանի պետական կառույցները Վլադիմիր Պուտինի հետ 2009-2011 թվականներին խոշոր ներդրումներ են կատարել Ֆեյսբուքի և Twitter-ի մեջ` ռուս-ամերիկացի միլիարդատեր և ձեռնարկատեր Յուրի Միլների միջոցով, ով Mail.Ru-ի և DST Global-ի հիմնադիրն է, ով ընկերակցել է Facebook-ի հիմնադիր Մարկ Ցուկերբերգի հետ և եղել է Ջարեդ Կուշների` նախագահ Դոնալդ Թրամփի փեսայի բիզնես գործընկերը ։
Կրեմլի սեփականություն հանդիսացող ընկերությունը` ՎՏԲ բանկը, DST Global-ին հատկացրել է 191 մլն դոլար, որն էլ օգտագործել է այն 2011 թվականին` Twitter-ի մի մեծ մաս գնելու համար։ Կրեմլի կողմից վերահսկվող Գազպրոմի դուստր ձեռնարկությունը ֆինանսավորեց մի ներդրումային ընկերություն, որը համագործակցեց DST Global-ի հետ` Facebook-ում բաժնետոմսեր գնելու համար` 2012 թվականին միլիոններ հավաքելով սոցիալական լրատվամիջոցների հսկայական հրապարակումից։ Twitter-ը նույնպես հրապարակվել է 2013 թվականին։ 2014 թվականին ԱՄՆ կառավարությունը ՎՏԲ-ին պատժել է Ղրիմում ռուսական ռազմական միջամտության համար, սակայն այդ ժամանակ DST Global-ը վաճառել էր իր բաժնետոմսերը Twitter-ին։ Facebook-ի IPO-ից չորս օր անց DST Global դուստր ձեռնարկությունը մոտավորապես 1 մլրդ դոլարով վաճառեց Facebook-ի ավելի քան 27 մլն բաժնետոմսեր ։
Արտաքին հղումներ
Կատեգորիա:1998 թվականին հիմնադրված ընկերություններ Կատեգորիա:Որոնողական համակարգեր Կատեգորիա:Մոսկվայի ընկերություններ Կատեգորիա:Ռուսաստանի ապրանքանիշեր
Իռլանդական սուր
Իռլանդական սրերը առանձնանում էին անսովոր օղակաձև վերջավորությամբ, որի մեջ լավ երևում էր կենտրոնով անցնող կոթը, և խաչաձև հատումով, որի վերջերը հարթեցված էին ու S-աձև թեքված։ Այսպիսի սրերը կարող էին լինել մեկ, մեկուկես և երկու սրեր ։ Այսպիսի թրերի օգտագործման արձանագրություն չի եղել՝ XVI դարից շուտ ։
Իռլանդիայում հայտնաբերել են այսպիսի թրերի 4 օրինակ։ Առաջինը հայտնաբերվել է XIX դարի վերջում, Թուլիլոխում, երկրորդը գտել են Բանատ գետի խորացման աշխատանքների ժամանակ՝ Պորտգլենոն գյուղի շրջակայքում։ Եվս երկու սուր գտել են Գոլուեյ կոմսությունում՝ մեկը 1948 թ.–ին, երկրորդը՝ մի փոքր ավելի ուշ՝ Բաինասլոյից 5 մղոն հյուսիս։ Թուլիլոխի և կոմսության առաջին սրերը միմյանց նման են, իսկ Պորտգլենոնինը նրանցից տարբերվում է։ Ներկայումս թրերը ներկայացված են Իռլանդական ազգային թանգարանում ։
Ծանոթագրություններ
Կատեգորիա:Սառը զենքեր այբբենական կարգով Կատեգորիա:Շեղբավոր զենք
Այելո դել Սաբատո
Այելո դել Սաբատո (Aiello del Sabato), կոմունա Իտալիայում, գտնվում է Կամպանիա մարզի Ավելինո գավառում ։
Բնակչությունը կազմում է 3 214 մարդ, բնակչության խտությունը կազմում է 321 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 83020, հեռախոսային կոդ՝ 00825։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Միկոյան եղբայրների տուն-թանգարան
Միկոյան եղբայրների տուն-թանգարան, հիմնադրվել է 1971 թվականին՝ հավերժացնելու Անաստաս և Արտեմ (Անուշավան) Միկոյանների հայրենիքի հանդեպ ունեցած անգնահատելի ծառայությունները։
Պատմություն
Հուշահամալիրը և թանգարանը բացվել են 1982 թվականի հունիսի 17-ին։ Թանգարանի բացման օրը Մոսկվայից թանգարան են բերվել ամենաազդեցիկ երկու ցուցադրանմուշները՝ ՄԻԳ ինքնաթիռը և Արտեմ Միկոյանի ծառայողական մեքենան։ Տուն-թանգարանը տարիների ընթացքում հարստացվել է նաև այլ ցուցադրանմուշներով։
Թանգարանը հիմնադրել է Միկոյանների հորեղբոր աղջիկը՝ Նուշիկ Միկոյանը։